

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-02/23-42

Ivanić-Grad, 5. prosinca 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o** **raspoređivanju sredstava iz Proračuna Grada Ivanić-Grada za 2024. godinu za redovito financiranje političkih stranaka zastupljenih u Gradskom vijeću Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o raspoređivanju sredstava iz Proračuna Grada Ivanić-Grada za 2024. godinu za redovito financiranje političkih stranaka zastupljenih u Gradskom vijeću Grada Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 10. stavka 3. Zakona o financiranju političkih aktivnosti, izborne promidžbe i referenduma (Narodne novine, broj 29/19, 98/19, 126/21), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_ 2023. godine donijelo je sljedeću

**O D L U K U**

**o raspoređivanju sredstava iz Proračuna Grada Ivanić-Grada za 2024. godinu**

**za redovito financiranje političkih stranaka zastupljenih u Gradskom vijeću Grada Ivanić-Grada**

Članak 1.

Ovom Odlukom raspoređuju se sredstva za redovito financiranje političkih stranaka zastupljenih u Gradskom vijeću Grada Ivanić-Grada za 2024. godinu, a koja su osigurana u Proračunu Grada Ivanić-Grada za 2024. godinu.

Članak 2.

Pravo na redovito godišnje financiranje iz sredstava proračuna Grada Ivanić-Grada imaju političke stranke koje su prema konačnim rezultatima izbora članova Gradskog vijeća Grada Ivanić-Grada provedenih 16. svibnja 2021. godine (dalje u tekstu: konačni rezultati izbora članova Gradskog vijeća Grada Ivanić-Grada) dobile mjesto člana u Gradskom vijeću Grada Ivanić-Grada.

Članak 3.

Sredstva za redovito godišnje financiranje političkih stranaka osiguravaju se u Proračunu Grada Ivanić-Grada za 2024. godinu, u iznosu od 85,00 eura mjesečno po vijećniku Gradskog vijeća Grada Ivanić-Grada.

Članak 4.

Za svakoga člana Gradskog vijeća Grada Ivanić-Grada podzastupljenog spola, političkim strankama pripada i pravo na naknadu u visini od 10% iznosa predviđenog po svakom članu Gradskog vijeća Grada Ivanić-Grada.

Podzastupljenost spola postoji ako je zastupljenost jednog spola u Gradskom vijeću Grada Ivanić-Grada niža od 40%.

Članak 5.

Sredstva za redovito godišnje financiranje političkih stranaka raspoređuju se na način da se utvrdi jednaki iznos sredstava za svakog člana Gradskog vijeća Grada Ivanić-Grada, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u Gradskom vijeću Grada Ivanić-Grada, prema konačnim rezultatima izbora članova Gradskog vijeća Grada Ivanić-Grada.

Članak 6.

Ako je sa zajedničke liste koju su predložile dvije ili više političkih stranaka, prema konačnim rezultatima izbora članova Gradskog vijeća Grada Ivanić-Grada, izabran član Gradskog vijeća Grada Ivanić-Grada koji nije član niti jedne od političkih stranaka koje su predložile zajedničku listu, sredstva za tog člana Gradskog vijeća Grada Ivanić-Grada raspoređuju se političkim strankama koje su predložile zajedničku listu sukladno njihovom sporazumu, a ako sporazum nije zaključen, razmjerno broju osvojenih mjesta članova Gradskog vijeća Grada Ivanić-Grada.

Sporazum iz stavka 1. ovoga članka dostavlja se Gradskom vijeću Grada Ivanić-Grada.

Članak 7.

U slučaju udruživanja dviju ili više političkih stranaka financijska sredstva koja se raspoređuju sukladno članku 5. ove Odluke pripadaju političkoj stranci koja je pravni sljednik političkih stranaka koje su udruživanjem prestale postojati.

Politička stranka koja je pravni sljednik dužna je Gradskom vijeću Grada Ivanić-Grada dostaviti pisanu obavijest o udruživanju političkih stranaka u roku od 15 dana od dana nastale promjene.

Članak 8.

Ako pojedinom članu Gradskog vijeća Grada Ivanić-Grada tijekom godine prestane članstvo u političkoj stranci, financijska sredstva ostaju političkoj stranci kojoj je član pripadao u trenutku konstituiranja Gradskog vijeća Grada Ivanić-Grada.

Članak 9.

Obračun i isplatu sredstava za redovito godišnje financiranje političkih stranaka zastupljenih u Gradskom vijeću Grada Ivanić-Grada vrši upravni odjel Grada Ivanić-Grada nadležan za poslove financija i proračun (dalje u tekstu: nadležni upravni odjel).

Članak 10.

Sredstava za redovito godišnje financiranje političkih stranaka zastupljenih u Gradskom vijeću Grada Ivanić-Grada doznačuju se na žiro račun političke stranke tromjesečno u jednakim iznosima, a o broju žiro računa za doznaku sredstava nadležno tijelo političke stranke dužno je pisano obavijestiti nadležni upravni odjel.

Ako se početak ili završetak mandata člana Gradskog vijeća Grada Ivanić-Grada ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

Članak 11.

Političkoj stranci se u tijeku godine mogu povećati ili smanjiti predviđena sredstva ako dođe do promjene broja članova te političke stranke podzastupljenog spola koje ta stranka ima u Gradskom vijeću Grada Ivanić-Grada.

Članak 12.

Nadležni upravni odjel dužan je, radi objave na mrežnim stranicama Grada Ivanić-Grada, nakon završetka poslovne godine, a najkasnije do 1. ožujka tekuće godine za prethodnu godinu, izraditi izvješće o iznosu raspoređenih i isplaćenih sredstava iz proračuna Grada Ivanić-Grada za redovito godišnje financiranje svake političke stranke zastupljene u Gradskom vijeću Grada Ivanić-Grada.

Članak 13.

Ova Odluka stupa na snagu osmoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o raspoređivanju sredstava iz Proračuna Grada Ivanić-Grada za 2024. godinu za redovito financiranje političkih stranaka zastupljenih u Gradskom vijeću Grada Ivanić-Grada |
| **PRAVNI TEMELJ:** | Na temelju članka 10. stavka 3. Zakona o financiranju političkih aktivnosti, izborne promidžbe i referenduma (Narodne novine, broj 29/19, 98/19, 126/21), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 10. stavka 3. Zakona o financiranju političkih aktivnosti, izborne promidžbe i referenduma (Narodne novine, broj 29/19, 98/19, 126/21), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Odredbe Zakona o financiranju političkih aktivnosti, izborne promidžbe i referenduma (Narodne novine, broj 29/19, 98/19, 126/21), dalje u tekstu: Zakon, se primjenjuju na redovito godišnje financiranje političkih stranaka, nezavisnih zastupnika i nezavisnih vijećnika te na financiranje izborne promidžbe političkih stranaka, neovisnih lista odnosno lista grupe birača i kandidata na izborima za predsjednika Republike Hrvatske, za zastupnike u Hrvatski sabor, za članove u Europski parlament, za općinske načelnike, gradonačelnike, župane i njihove zamjenike te za članove predstavničkih tijela jedinica lokalne i područne (regionalne) samouprave.

Pravo na redovito godišnje financiranje iz sredstava proračuna jedinica lokalne i područne (regionalne) samouprave (dalje u tekstu: jedinice samouprave) imaju političke stranke koje su prema konačnim rezultatima izbora dobile mjesto člana u predstavničkom tijelu jedinice samouprave i nezavisni vijećnici.

Sredstva za redovito godišnje financiranje političkih stranaka i nezavisnih vijećnika iz proračuna jedinica samouprave dužna je osigurati jedinica samouprave u iznosu koji se određuje u proračunu jedinice samouprave za svaku godinu za koju se proračun donosi, s tim da visina sredstava po jednom članu predstavničkog tijela jedinice samouprave koja ima više od 10.000 stanovnika ne može biti određena u iznosu manjem od 464,53 eura, odnosno 3.500,00 kuna godišnje (fiksni tečaj konverzije: 7,53450).

Sredstva za redovito godišnje financiranje političkih stranaka iz proračuna jedinica samouprave raspoređuju se na način da se utvrdi jednaki iznos sredstava za svakog člana u predstavničkom tijelu jedinice samouprave, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u predstavničkom tijelu jedinice samouprave, prema konačnim rezultatima izbora za članove predstavničkog tijela jedinice samouprave.

Ako je sa zajedničke liste koju su predložile dvije ili više političkih stranaka, prema konačnim rezultatima izbora, izabran član predstavničkog tijela jedinice samouprave koji nije član niti jedne od političkih stranaka koje su predložile zajedničku listu, sredstva za tog člana predstavničkog tijela jedinice samouprave raspoređuju se političkim strankama koje su predložile zajedničku listu sukladno njihovom sporazumu, a ako sporazum nije zaključen, razmjerno broju osvojenih mjesta članova predstavničkog tijela jedinice samouprave.

U slučaju udruživanja dviju ili više političkih stranaka financijska sredstva koja se raspoređuju pripadaju političkoj stranci koja je pravni sljednik političkih stranaka koje su udruživanjem prestale postojati.

Za svakoga člana predstavničkog tijela jedinice samouprave podzastupljenog spola, političkim strankama odnosno nezavisnim vijećnicima pripada i pravo na naknadu u visini od 10% iznosa predviđenog po svakom članu predstavničkog tijela jedinice samouprave. Podzastupljenost spola postoji ako je zastupljenost jednog spola u predstavničkom tijelu jedinice samouprave niža od 40 %.

Odluku o raspoređivanju sredstava iz proračuna jedinice samouprave donosi predstavničko tijelo jedinice samouprave. Raspoređena sredstva doznačuju se na žiro račun političke stranke odnosno na poseban račun nezavisnog vijećnika, tromjesečno u jednakim iznosima, odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

Sredstva za provedbu ove Odluke osigurana su u Proračunu Grada Ivanić-Grada za 2024. godinu.

Slijedom navedenih zakonskih odredbi, Gradskom vijeću Grada Ivanić-Grada predlaže se usvajanje ove Odluke.